lelabuhanku aku uga duwe panyuwun supaya ruwat nggonku asipat raseksa, dening Begawan Dhudha Kesa kabeh mau dileksanani nanging kagungan aprejanji “Samubarang ingkang didhawuhake Sang Begawan Dhudha Kesa aku ora wenang suwala” sawise dhawuh mangkono pun kakang uga ngaturake kasaguhan unine mangkene : “Menapa-menapa ingkang wonten ing kula panembahan, boten ingkang ngemungaken awujud gumelaring brana picis senajan gesang kula pinundhut paduka panembahan, kula caosaken tangan kalih boten anggrenjel sarambut “. Atur kesaguhanku marang guruku Begawan Dhudha Kesa sineksen dening geter lan pater . Wuse rampung sineksen jagad saisine pun kakang kaget , jebul ingkang apeparab Begawan Dhudha Kesa mau sesinglone ratu Dwarawati ingkang ajejuluk Prabu Bathara Kresna, aja maneh ta sesinglone ratu Dwarawati upamane Begawan Dhudha Kesa mau sesinglone wong cilik ongklak-angklik, wong pidak pajarakan , wong sudra sampali , loro-loro saudon telu saurupan , nanging aku wus kabacut saguh , apa sing dakucapake bakal dakleksanani . Nanging nalika semana Begawan Dhudha Kesa durung darbe pamundhut apa-apa senajan wus jugar dadi narendra Dwarawati saklimah